*Likumprojekts*

**Grozījumi** [**Apsardzes darbības likumā**](http://likumi.lv/ta/id/264785-apsardzes-darbibas-likums)

Izdarīt [Apsardzes darbības likumā](http://likumi.lv/ta/id/264785-apsardzes-darbibas-likums) (Latvijas Vēstnesis, 2014, 47., 75. nr.) šādus grozījumus:

1. 4.pantā:

izteikt pirmās daļas 6.punktu šādā redakcijā:

"6) uzdot veikt apsardzes darbību personai, ar kuru nav noslēgts darba līgums un kura nav saņēmusi apsardzes sertifikātu, izņemot gadījumu, kad atbilstoši normatīvajos aktos noteiktajai mācību prakses organizācijas kārtībai ir pieņemts mācību praksē praktikants, kurš akreditētā izglītības iestādē apgūst apsardzes sertifikāta saņemšanai nepieciešamo apmācību. Praktikants apsardzes darbību var veikt tikai apsardzes darbinieka vadībā. Apsardzes darbinieks vienlaikus var vadīt (apmācīt) tikai vienu praktikantu;";

 papildināt pirmo daļu ar 10.punktu šādā redakcijā:

 "10) iesaistīt līguma par apsardzes pakalpojumu sniegšanu izpildē komersantu, kurš nav saņēmis speciālo atļauju (licenci) attiecīgo apsardzes pakalpojumu sniegšanai un kurš nav norādīts līgumā par apsardzes pakalpojumu sniegšanu.";

2. 10.pantā:

papildināt otrās daļas 3.punktu pēc vārdiem “ja līguma saistību izpildē plānots iesaistīt citu apsardzes komersantu” ar vārdiem “norādot komersantu, kurš tiks iesaistīts.”;

papildināt trešo daļu pēc vārdiem “nodrošināt to ierašanos apsargājamā objektā apsardzes pakalpojuma līgumā noteiktajā termiņā” ar vārdiem “kas noteikts minūtēs no apsardzes tehniskās sistēmas signālu pieņemšanas brīža.";

izteikt piekto daļu šādā redakcijā”

"(5) Fizisko apsardzi, tehnisko apsardzi un inkasācijas apsardzi veic tikai tāds apsardzes komersants, kura apsardzes darbinieku skaits, kā arī šā komersanta rīcībā esošais materiāltehniskais nodrošinājums ir pietiekams, lai pildītu apsardzes pakalpojumu līgumu saistības, nepārkāpjot šā likuma, darba tiesiskās attiecības reglamentējošo un citu normatīvo aktu prasības. Apsardzes komersants (ģenerāluzņēmējs) apsardzes pakalpojuma līgumu saistību izpildei ir tiesīgs piesaistīt citus apsardzes komersantus (apakšuzņēmējus), bet apakšuzņēmējs nav tiesīgs nodot tālāk citiem izpildītājiem savu saistību izpildi. Par apsardzes pakalpojuma līguma saistību izpildi kopumā atbild ģenerāluzņēmējs.";

3.Papildināt pārejas noteikumus ar 12.punktu šādā redakcijā:

"12. Apsardzes darbības likuma 10.panta otrās daļas 3.punktā un 10.panta trešajā daļā noteiktais pienākums par apakšuzņēmēju norādīšanu un termiņa norādīšanu minūtēs ir attiecināms uz visiem līgumiem, kas ir spēkā pēc 2017.gada 1.jūlija.".

Likums stājas spēkā 2017.gada 1.janvārī.

Iesniedzējs: Iekšlietu ministrs Rihards Kozlovskis

Vīza: valsts sekretāre Ilze Pētersone–Godmane

04.10.2016. 08:58

320

Andris Melkers

67208232, andris.melkers@vp.gov.lv